Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2012/002 DE/manroland, Nemčija) /* COM/2012/0493 final - 2012/ () */





OBRAZLOŽITVENI MEMORANDUM Točka 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[1] omogoča uporabo sredstev Evropskega sklada za prilagoditev globalizaciji (v nadaljnjem besedilu: ESPG) na podlagi mehanizma prilagodljivosti do letne zgornje meje 500 milijonov EUR poleg ustreznih razdelkov finančnega okvira. Pravila, ki se uporabljajo za prispevke iz ESPG, so določena v Uredbi (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[2]. Nemčija je po odpustitvi presežnih delavcev v podjetju manroland AG in dveh njegovih podružnicah (v nadaljnjem besedilu: podjetje manroland) ter pri enem dobavitelju v Nemčiji 4. marca 2012 vložila vlogo EGF/2012/002 DE/manroland za finančni prispevek iz ESPG. Komisija je vlogo temeljito proučila in v skladu s členom 10 Uredbe (ES) št. 1927/2006 ugotovila, da so izpolnjeni pogoji za finančni prispevek na podlagi te uredbe. POVZETEK VLOGE IN ANALIZA Ključni podatki: || Referenčna št. ESPG || EGF/2012/002 Država članica || Nemčija Člen 2 || (a) Glavno podjetje || manroland AG Podružnice in dobavitelji || 3 Referenčno obdobje || 1. 1. 2012–30. 4. 2012 Datum začetka izvajanja prilagojenih storitev || 1. 8. 2012 Datum vloge || 4. 5. 2012 Odpuščeni delavci v referenčnem obdobju || 2 239 Odpuščeni delavci pred referenčnim obdobjem in po njem || 45 Upravičeni odpuščeni delavci skupaj || 2 284 Pričakovano število odpuščenih delavcev, ki bodo sodelovali pri ukrepih || 2 103 Izdatki za prilagojene storitve (v EUR) || 10 305 889 Izdatki za izvajanje ESPG[3] (EUR) || 400 000 Izdatki za izvajanje ESPG (v %) || 3,74 Celotni proračun (v EUR) || 10 705 889 Prispevek ESPG (50 %) (v EUR) || 5 352 944 1. Vloga je bila Komisiji predložena 4. maja 2012, z dodatnimi informacijami pa je bila dopolnjena do 10. julija 2012. 2. Vloga izpolnjuje pogoje za pridobitev pomoči iz ESPG iz člena 2(a) Uredbe (ES) št. 1927/2006 in je bila vložena v roku 10 tednov, kot je določeno v členu 5 navedene uredbe. Povezava med odpuščanjem presežnih delavcev in velikimi strukturnimi spremembami v svetovnih trgovinskih tokovih zaradi globalizacije 3. Da bi Nemčija dokazala povezavo med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije, trdi, da je podjetje manroland proizvajalec tiskarskih strojev in proizvaja stroje in naprave za ofsetno tiskanje na posamezne liste in na papir v zvitku. Podjetje manroland je že dolgo mednarodno znano po visokih tehničnih standardih in visokokakovostnih proizvodih. 4. Trg tiskarskih strojev je močno internacionaliziran. Podjetje manroland z nemškimi in evropskimi konkurenti že deluje na svetovni ravni. V zadnjih letih se je na nastajajočih trgih, kot so Kitajska, Indija in države Južne Amerike, npr. Brazilija, povečalo povpraševanje po tiskarskih strojih, zato so ti trgi postali pomembne stranke za nemške in druge evropske proizvajalce tiskarskih strojev. Hkrati pa so ti trgi tudi vedno pomembnejši avtonomni akterji na vedno bolj globalnem dobavnem trgu. Proizvajalci iz Kitajske, Indije, Južne Amerike in vedno pogosteje tudi iz Vzhodne Evrope, ZDA in Japonske so v zadnjem desetletju povečali svoj tržni delež. Zato se nemški visokokakovostni proizvajalci spopadajo s hudo mednarodno konkurenco, ki večinoma proizvaja proizvode slabše kakovosti in po nižjih cenah. 5. Trend k bolj mednarodno integriranim trgom spremljajo stalne strukturne spremembe glede uporabe tiskarskih tehnik in večja specializiranost dobaviteljev v nekaterih podsektorjih. Zaradi večjega števila mednarodnih dobaviteljev na eni strani in spreminjajočih se tehnik tiskanja na drugi povprečnemu proizvajalcu tiskarskih strojev pripada manjši delež na trgu. Prodaja upada, dobički so manjši, delodajalci pa morajo razmisliti o odpuščanju presežnih delavcev. V zadnjih nekaj letih je podjetje manroland v odziv na globalizacijo sledilo navedenemu vzorcu. 6. Nemški organi prav tako navajajo primere protekcionizma na trgu tiskarskih strojev. Trdijo, da ima Indija 23-odstotno uvozno dajatev na tiskarske stroje in da Kitajska, ki je najhitreje rastoči trg za proizvodno opremo, izkorišča subvencije, dovoljuje piratstvo, ima nižje ali neobstoječe varnostne standarde pri delu, nizko stopnjo varstva okolja, malo družbenih norm in je brez splošnega socialnega varstva. Vse to prispeva k nižjim proizvodnim stroškom in neenakim konkurenčnim pogojem za tuje konkurente[4]. Sedanji kitajski petletni načrt (2011–2015) omenja sektor proizvodnje strojev in opreme kot eno od sedmih ključnih industrijskih panog, h katerim je usmerjeno kitajsko javno financiranje. Take prakse so kitajskim proizvajalcem tiskarske opreme pomagale pri doseganju visokih tehnoloških standardov, ki so jih določile evropske države, vendar pri povprečno 11 % nižjih stroških dela od evropskega povprečja v strojni industriji. Tako je Kitajska postala eden od najostrejših mednarodnih tekmecev v sektorju tiskarskih strojev[5]. 7. Konkurenti izven Kitajske se skušajo izogibati uvoznim dajatvam tako, da proizvodnjo selijo v druge azijske države. Posledično so evropski dobavitelji tiskarskih strojev (vključno s podjetjem manroland) od sredine prejšnjega desetletja izgubili pomemben mednarodni tržni delež. Med letoma 2000 in 2004 je bil povprečen svetovni tržni delež evropskih proizvajalcev 67 %, med letoma 2005 in 2011 pa se je zmanjšal na povprečno 53 %. Uvoz neevropskih dobaviteljev na trg EU za tiskarske stroje se je z 18 % (povprečje med letoma 2000 in 2005) povišal na 24 % (povprečje med letoma 2006 in 2010)[6]. 8. Podjetje manroland je med letoma 2005 in 2011 izgubilo 10 % tržnega deleža za opremo za ofsetno tiskanje na papir v zvitku. Poleg tega je med letoma 2000 in 2010 podjetje prizadel tudi strm upad prodaje. Ta razvoj je pripomogel k upadanju in negativni stopnji dobička ter nazadnje k odpuščanju presežnih delavcev, kar je bil razlog za vložitev te vloge. Prikaz števila odpuščenih delavcev in skladnost z merili iz člena 2(a) 9. Nemčija je to vlogo vložila na podlagi meril za pomoč iz člena 2(a) Uredbe (ES) št. 1927/2006, ki zahteva vsaj 500 presežnih delavcev v štirimesečnem obdobju v podjetju v državi članici, vključno z delavci, ki postanejo presežni pri njihovih dobaviteljih ali proizvajalcih v poproizvodni fazi. 10. Vloga navaja 2 177 odpuščenih delavcev v podjetju manroland AG in 62 v dveh njegovih podružnicah ter 45 pri enem dobavitelju (Gefinal Systema), kar skupaj znaša 2 284 presežnih delavcev, od katerih jih je 2 239 postalo presežnih v štirimesečnem referenčnem obdobju od 1. januarja 2012 do 30. aprila 2012. Število presežnih delavcev v podjetju manroland AG in njegovih podružnicah je bilo izračunano v skladu z drugo alineo drugega odstavka člena 2 Uredbe (ES) št. 1927/2006, število v podjetju Gefinal Systema pa v skladu s prvo alineo drugega odstavka člena 2 Uredbe (ES) št.1927/2006. Razlaga nepredvidene narave navedenega odpuščanja presežnih delavcev 11. Nemški organi trdijo, da je bilo podjetje manroland vodilni svetovni proizvajalec strojev za ofsetno tiskanje na papir v zvitku in se je v preteklosti uspešno spopadalo z vzponi in padci poslovnega cikla, s čimer je pridobilo dragocene izkušnje pri upravljanju v težjih obdobjih. Z delavci so se v podjetju že dogovorili za omejitev plač in postopno zmanjšanje števila zaposlenih v letih 2011 in 2012. Prejšnje izgube so izravnali lastniki podjetja, Allianz Capital Partners in MAN. Jeseni 2011 so lastniki zavrnili nadaljnja plačila, kar je neposredno povzročilo insolventnost podjetja manroland in odpustitev tretjine njegove delovne sile. Opredelitev podjetij, ki odpuščajo, in delavcev, za katere je predvidena pomoč 12. Vloga se nanaša na 2 284 odpuščenih delavcev, od katerih jih je 2 177 v podjetju manroland AG, 62 v dveh njegovih podružnicah (manroland Vertrieb und Service GMbH in manroland Vertrieb und Service Deutschland GmbH), 45 pa pri dobavitelju Gefinal Systema (podjetje za obdelavo kovin). Za 2 103 od teh odpuščenih delavcev so predvideni ukrepi ESPG. 13. Razčlenitev delavcev, za katere je predvidena pomoč: Kategorija || Število || Odstotek Moški || 1 836 || 87,30 Ženske || 267 || 12,70 Državljani EU || 1 979 || 96,96 Državljani držav, ki niso članice EU || 62 || 3,04 Stari od 15 do 24 let || 45 || 2,14 Stari od 25 do 54 let || 1 514 || 71,99 Stari od 55 do 64 let || 543 || 25,82 Starejši od 64 let || 1 || 0,05 14. Za 62 delavcev iz podružnic ni na voljo razčlenitve glede na državljanstvo, zato odstotki v ustreznih kategorijah temeljijo na skupaj 2 041 delavcih. 15. Med zadevnimi delavci jih ima 142 dolgotrajne zdravstvene težave ali so invalidni. 16. Razčlenitev po poklicnih kategorijah: Kategorija || Število || Odstotek Zakonodajalci, visoki uradniki in menedžerji || 15 || 0,73 Strokovnjaki || 93 || 4,56 Tehniki in drugi strokovni sodelavci || 273 || 13,38 Uradniki || 167 || 8,18 Poklici za neindustrijski način dela || 93 || 4,56 Upravljavci strojev in naprav, industrijski izdelovalci in sestavljavci || 1 321 || 64,72 Poklici za preprosta dela || 79 || 3,87 17. Za 62 delavcev iz podružnic ni na voljo razčlenitve glede na poklicne kategorije, zato odstotki v tej preglednici temeljijo na skupaj 2 041 delavcih. 18. Nemčija je v skladu s členom 7 Uredbe (ES) št. 1927/2006 potrdila, da je uporabila politiko enakosti spolov ter politiko nerazlikovanja ter da ju bo v različnih fazah izvajanja in še zlasti pri dostopu do ESPG še naprej uporabljala. Opis zadevnega območja ter njegovih organov in zainteresiranih strani 19. Odpuščeni delavci so iz mest iz treh različnih nemških regij. Prvo je Augsburg (Bavarska), drugo Offenbach (Hessen), tretje pa Plauen (Saška). Zaprtje podjetja in odpuščanje presežnih delavcev vpliva tudi na sosednja večja mesta, na primer Aschaffenburg, Wiesbaden, Darmstadt in Frankfurt na Majni. 20. Najšibkejši od navedenih krajev je Plauen v vzhodni Nemčiji, ki ima malo prebivalcev, a je zelo odvisen od izplačil socialnega varstva. Zaradi insolventnosti podjetja manroland je to območje izgubilo tretjega največjega delodajalca (700 delavcev pred zaprtjem) in enega od le treh, ki so bili dovolj veliki, da so z delavci sklenili kolektivno pogodbo o plačah. Pričakovani vpliv odpuščanja presežnih delavcev na lokalno, regionalno ali državno zaposlenost 21. Pred insolventnostjo je imelo podjetje manroland 6 500 delavcev. Proizvajalo je moderne tiskarske stroje, imelo najnovejše strokovno znanje in delavcem zagotavljalo dobre plače. Z zlomom tega podjetja (in izgubo tretjine delovnih mest) se bodo izgubile tudi spretnosti, kar lahko vpliva na druge delodajalce v zadevnih regijah. Delavci, ki bodo iskali novo zaposlitev, bodo morali sprejeti nižjo plačo, kar bo zmanjšalo njihovo kupno moč in denarni tok znotraj lokalnega gospodarstva. Omenjene regije bodo izgubile tudi enega najvplivnejših delodajalcev, pri čemer ne kaže, da bi ga v bližnji prihodnosti lahko nadomestil enakovreden naslednik. 22. Številni delavci so bili v podjetju manroland zaposleni dalj časa in so z dodatki na delovno dobo dosegli visoke plačne stopnje. Zaradi svoje starosti bodo težko hitro našli novo zaposlitev, skoraj nemogoče pa spet dosegli enako plačno stopnjo. 23. Spodnja preglednica prikazuje stopnje brezposelnosti na prizadetih območjih in stopnjo spremembe v primerjavi z istim mesecem prejšnjega leta. Regija || Stopnja brezposelnosti, februar 2012 || Sprememba brezposelnosti Februar 2012/Februar 2011 Nemčija || 7,9 || Augsburg || 5,4 || +4,5 % Offenbach || 8,3 || +6,7 % Plauen || 11,7 || +2,9 % Usklajeni sveženj prilagojenih storitev, ki jih je treba financirati, in razčlenitev predvidenih stroškov zanj, vključno z dopolnjevanjem z ukrepi, financiranimi iz strukturnih skladov 24. Socialni partnerji, vključeni v podjetje manroland, so januarja 2012 sprejeli socialni načrt, ki vključuje ustanovitev prehodnih družb za odpuščene delavce. Za Augsburg in Plauen je koordinator družba PTG (Projekt- und Trainingsgesellschaft), njena prehodna družba pa bo delovala od 1. februarja 2012 do 31. januarja 2013. Za Offenbach je prehodna družba PRM Personalentwicklungs-gesellschaft, ki bo delovala od 1. februarja 2012 do 31. julija 2012 z možnostjo podaljšanja. 25. Predlagani so naslednji ukrepi: – kratkotrajno nadomestilo (Transferkurzarbeitergeld): ta ukrep vključuje hranarino, ki jo javni zavod za zaposlovanje plača na podlagi neto plače, ki jo je delavec zaslužil. Stopnja izplačila je določena na 60 % nekdanje neto plače in se lahko poveča na 67 %, če je v gospodinjstvu prejemnika vsaj en otrok. Podjetje manroland se je zavezalo, da bo pokrilo razliko med tem zneskom in 80 % nekdanje plače, ki jo je delavec zaslužil. Nemčija ocenjuje, da se bo ta znesek za vsakega delavca plačeval v povprečju od 6 do 8 mesecev. V proračunu za ta ukrep se odštejejo nadomestila za sofinanciranje usposabljanja med začetno fazo, ki ga financira ESS, ter zneski za obdobja, med katerimi delavci niso vključeni v ukrepe aktivne politike trga dela. Nadomestilo bo izplačano delavcem, ki so se odločili, da se pridružijo prehodni družbi (2 001 delavec), delavci, ki bodo sodelovali v ukrepih, ne pa v prehodni družbi (102 delavca), pa bodo dobili nadomestilo za brezposelnost (ki ni vključeno v sveženj ESPG); – tečaji usposabljanja za pridobitev kvalifikacij: ti tečaji so namenjeni predvsem nekdanjim zaposlenim v podružnicah in pri dobaviteljih, saj so nekdanji zaposleni v podjetju manroland že dobro kvalificirani in bodo imeli na voljo specializirane tečaje za nadgradnjo obstoječih kvalifikacij. Udeleženci usposabljanja bodo imeli možnost, da izberejo najprimernejše tečaje v skladu z uvodnim razgovorom in določanjem profila. Na voljo bodo tako mehke kot strokovne spretnosti ter potrdilo o obstoječih spretnostih, pridobljenih z izkušnjami pri delu. Tečaji lahko trajajo od 3 do 100 dni; – delavnice in manjše delovne skupine: lahko so različno razdeljene, npr. za starejše delavce, invalidne delavce, glede na vrsto usposabljanj itd. Vsaka skupina bo imela svojega mentorja; – pomožni ukrepi in mednarodno iskanje zaposlitve: program bo odpuščenim delavcem ponudil možnost, da opravljajo številne preskuse, vključno s psihološkimi testi, zdravniškimi pregledi, preskusi kompetenc. To jim bo pomagalo pri pridobivanju referenc za delo in izpolnjevanju preventivnih zdravstvenih zahtev prihodnjih delodajalcev (npr. cepljenje). Sodelovanje na sejmih dela, jezikovnih tečaji, prevodi pridobljenih kvalifikacij, medkulturno usposabljanje itd. bo na voljo po potrebi; – poglobljeno svetovanje ob ustanovitvi podjetja: odpuščeni delavci, ki želijo ustanoviti svoje podjetje, lahko pridobijo podporo pri načrtovanju, izvedbi in financiranju svojih poslovnih dejavnosti. Poleg tega lahko pridobijo osnovne kompetence s področja upravljanja podjetja, marketinga in prodaje. Na voljo bodo individualni nasveti in mentorstvo ter kontakti z mrežami in različnimi strokovnjaki specialisti (odvetniki, davčni svetovalci, strokovnjaki za marketing, bančništvo itd.); – iskanje zaposlitve: prehodna podjetja prek svojih stikov z delodajalci v svoji regiji dobijo informacije o prihajajočih prostih delovnih mestih, ki še niso bila objavljena. Nato iz skupine delavcev ESPG poiščejo najprimernejše kandidate in jih povežejo z morebitnimi delodajalci. Če jim primanjkuje zahtevana spretnost, se organizira potrebno usposabljanje; – aktivacijska premija: s tem ukrepom bi odpuščene delavce spodbudili, da sprejmejo nižje plačano zaposlitev (vsaj 10 % nižjo od prejšnje bruto plače). To je enkratna premija v višini 4 000 EUR ob začetku ukrepov ESPG, ki se znižuje do 1 000 EUR, če je sprejeta proti koncu izvedbene faze; – mentorstvo in svetovalne storitve v novi službi in med brezposelnostjo: ko odpuščeni delavec sprejme novo zaposlitev, ob tem pa še vedno potrebuje podporo, lahko mentor iz prehodnega podjetja nadaljuje s svetovanjem in zagotovi, da se delavec čim bolje ustali v novi zaposlitvi. Delavci, ki ne najdejo nove zaposlitve do izteka obdobja v prehodnem podjetju, bodo prejeli nadaljnje inštrukcije od ustreznega osebja, ki jim bo pomagalo pri pripravi osebne dokumentacije za uporabo v prihodnje. 26. Izdatki za izvajanje ESPG, ki se vključijo v vlogo v skladu s členom 3 Uredbe (ES) št. 1927/2006, zajemajo pripravo, upravljanje in nadzor ter širjenje informacij in obveščanje javnosti. To vključuje redne sestanke s socialnimi partnerji in drugimi zainteresiranimi stranmi, s katerimi se je že pred vložitvijo vloge razpravljalo o nujnosti vloge ESPG in njeni vsebini. Dejavnosti širjenja informacij vključujejo tudi spletišče, ki poudarja pozitivne učinke ESPG. 27. Prilagojene storitve, ki so jih predstavili nemški organi, so dejavni ukrepi na trgu dela v okviru upravičenih ukrepov iz člena 3 Uredbe (ES) št. 1927/2006. Nemški organi ocenjujejo, da skupni stroški znašajo 10 705 889 EUR, od tega izdatki za prilagojene storitve 10 305 889 EUR, izdatki za izvajanje ESPG pa 400 000 EUR (kar je 3,74 % celotnega zneska). Skupni zaprošeni prispevek iz ESPG je 5 352 944 EUR (50 % skupnih stroškov). Ukrepi || Predvideno število delavcev, ki bodo prejeli pomoč || Predvideni stroški na delavca, ki bo prejel pomoč (v EUR) || Skupni stroški (ESPG in nacionalno sofinanciranje) (v EUR) Prilagojene storitve (prvi odstavek člena 3 Uredbe (ES) št. 1927/2006) Kratkotrajno nadomestilo (Transferkurzarbeitergeld): || 2 001 || 2 727,67 || 5 458 067,67 Tečaji usposabljanja za pridobitev kvalifikacij (Qualifizierungsmassnahmen) || 770 || 2 293,01 || 1 765 617,70 Delavnice in manjše delovne skupine || 1 453 || 327,58 || 475 973,74 Pomožni ukrepi in mednarodno iskanje zaposlitve (Flankierende und internationale Unterstuetzung) || 1 135 || 186,01 || 211 121,35 Poglobljeno svetovanje ob ustanovitvi podjetja (Existenzgruenderberatung) || 60 || 621,93 || 37 315,80 Iskanje zaposlitve (Stellenresearch) || 1 050 || 275,19 || 288 949,50 Aktivacijska premija (Aktivierungszuschuss) || 430 || 2 709,92 || 1 165 265,60 Mentorstvo in svetovalne storitve v novi službi in med brezposelnostjo (Nachbetreuung) || 1 050 || 860,55 || 903 577,50 Vmesni seštevek izdatkov prilagojenih storitev || || 10 305 889 Izdatki za izvajanje ESPG (tretji odstavek člena 3 Uredbe (ES) št. 1927/2006) Priprava || || 20 000 Upravljanje || || 340 000 Širjenje informacij in obveščanje javnosti || || 20 000 Nadzor || || 20 000 Vmesni seštevek izdatkov za izvajanje ESPG || || 400 000 Skupni predvideni stroški || || 10 705 889 Prispevek iz ESPG (50 % skupnih stroškov) || || 5 352 944 28. Nemčija potrjuje, da navedeni ukrepi dopolnjujejo ukrepe, financirane iz strukturnih skladov. Zgodnje ukrepe za podporo tej skupini delavcev (od 1. februarja 2012) sofinancira Evropski socialni sklad iz svojega operativnega programa ESF-BA. Določena bo jasna razdelitev med temi ukrepi in ukrepi, sofinanciranimi iz ESPG. Nemški organi so potrdili, da so vzpostavljeni potrebni predpisi za preprečevanje dvojnega financiranja iz finančnih instrumentov EU. 29. Nemčija poleg tega v svoji vlogi navaja, da ima sveženj ESPG pomembno dodano vrednost, ki presega možnosti, ki bi ji lahko dosegli z nacionalnimi sredstvi in sredstvi ESS. To vključuje dražje vrste usposabljanja, daljše tečaje, ki privedejo do boljših kvalifikacij, in daljše obdobje pomoči delavcem, kot bi jih prehodna družba lahko zagotovila brez financiranja ESPG. Datum začetka ali predvidenega začetka izvajanja prilagojenih storitev za prizadete delavce 30. Nemčija bo z izvajanjem prilagojenih storitev za prizadete delavce, ki so vključeni v predlog usklajenega svežnja za sofinanciranje iz ESPG, začela 1. avgusta 2012. Ta datum zato pomeni začetek obdobja upravičenosti za katero koli pomoč, ki bi se lahko dodelila iz ESPG. Postopki za posvetovanje s socialnimi partnerji 31. Socialni partnerji in druge zainteresirane strani so bili od začetka vključeni v načrtovanje in izvajanje te vloge. 16. aprila 2012 je bila organizirana okrogla miza za vse zainteresirane strani, vključno s predstavniki delavcev, na kateri so bili predstavljeni ključni podatki za uporabo ESPG, vsem zainteresiranim stranem pa je bila ponujena pomoč. Poleg tega so se različne zainteresirane strani odločile, da bodo tesno sodelovale pri izvajanju ukrepov. 32. Nemški organi so potrdili, da so bile izpolnjene zahteve iz nacionalne zakonodaje in zakonodaje EU o kolektivnem odpuščanju delavcev. Informacije o ukrepih, ki so obvezni v skladu z nacionalno zakonodajo ali kolektivnimi pogodbami 33. Kar zadeva merila iz člena 6 Uredbe (ES) št. 1927/2006 so nemški organi v vlogi: · potrdili, da finančni prispevek iz ESPG ne nadomešča ukrepov, za katere so v skladu z nacionalno zakonodajo ali kolektivnimi pogodbami odgovorna podjetja; · pokazali, da ukrepi pomenijo pomoč za posamezne delavce in se ne uporabljajo za prestrukturiranje podjetij ali sektorjev; · potrdili, da navedeni upravičeni ukrepi niso financirani iz drugih finančnih instrumentov EU. Sistemi upravljanja in nadzora 34. Nemčija je Komisijo obvestila, da bodo finančni prispevek upravljali isti organi, ki so upravljali tudi pretekle prispevke ESPG Nemčiji – znotraj Zveznega ministrstva za socialne zadeve in delo (Bundesministerium für Arbeit und Soziales) bo tudi za ta primer „Gruppe Europaïsche Fonds für Beschäftigung – Referat EF 3“ delovala kot organ upravljanja, „Organisationseinheit Prüfbehörde“ pa kot nadzorni organ. Financiranje 35. Na podlagi vloge Nemčije je predlagani prispevek iz ESPG za usklajeni sveženj prilagojenih storitev (vključno z izdatki za izvajanje ESPG) 5 352 944 EUR, kar je 50 % skupnih stroškov. Dodelitev sredstev, ki jo predlaga Komisija v okviru Sklada, temelji na podatkih, ki jih je predložila Nemčija. 36. Ob upoštevanju največjega možnega zneska finančnega prispevka iz ESPG v skladu s členom 10(1) Uredbe (ES) št. 1927/2006 in možnosti za prerazporeditev odobrenih sredstev Komisija predlaga uporabo sredstev ESPG v celotnem zgoraj navedenem znesku, ki se dodeli v okviru razdelka 1a finančnega okvira. 37. Po dodelitvi predlaganega zneska finančnega prispevka bo v skladu s členom 12(6) Uredbe (ES) št. 1927/2006 za dodelitve v zadnjih štirih mesecih leta ostalo na voljo več kot 25 % največjega letnega zneska, namenjenega ESPG. 38. Komisija s tem predlogom za uporabo sredstev ESPG začenja poenostavljeni postopek tristranskih pogovorov v skladu s točko 28 Medinstitucionalnega sporazuma z dne 17. maja 2006, da bi se doseglo soglasje obeh vej proračunskega organa glede potrebe po uporabi sredstev ESPG in glede potrebnega zneska. Komisija poziva prvo od obeh vej proračunskega organa, ki bo na ustrezni politični ravni dosegla soglasje o osnutku predloga za uporabo sredstev, da o svojih namerah obvesti drugo vejo in Komisijo. V primeru nestrinjanja ene od obeh vej proračunskega organa bo sklican uradni tristranski sestanek. 39. Komisija ločeno pripravi zahtevek za prerazporeditev za vnos posebnih odobritev za prevzem obveznosti v proračun za leto 2012 v skladu s točko 28 Medinstitucionalnega sporazuma z dne 17. maja 2006. Vir odobritev plačil 40. Odobritve iz proračunske vrstice ESPG se bodo uporabile za kritje zneska 5 352 944 EUR, potrebnega za to vlogo. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2012/002 DE/manroland, Nemčija) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[7]ter zlasti točke 28 tega sporazuma, ob upoštevanju Uredbe (ES) št. 1927/2006 Evropskega Parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[8] in zlasti člena 12(3) Uredbe, ob upoštevanju predloga Evropske komisije[9], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje dodatne pomoči odpuščenim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela. (2) Medinstitucionalni sporazum z dne 17. maja 2006 omogoča uporabo sredstev iz ESPG do letne zgornje meje 500 milijonov EUR. (3) Nemčija je vlogo za uporabo sredstev ESPG v zvezi z odpuščenimi delavci v podjetju manroland AG in dveh njegovih podružnicah ter pri enem dobavitelju predložila 4. maja 2012, z dodatnimi informacijami pa jo je dopolnila do 10. julija 2012. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 5 352 944 EUR. (4) Zato je treba uporabiti sredstva ESPG, da se zagotovi finančni prispevek za vlogo, ki jo je vložila Nemčija – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2012 se iz Evropskega sklada za prilagoditev globalizaciji (ESPG) uporabi vsota 5 352 944 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL C 139, 14.6.2006, str. 1. [2] UL L 406, 30.12.2006, str. 1. [3] V skladu s tretjim odstavkom člena 3 Uredbe (ES) št. 1927/2006. [4] Gisela Lanza, Thomas Ender, Dennis Schuler, Stevens Peters (2011), Chancen und Risiken des deutschen Maschinen- und Anlagenbaus in der chinesischen Automobilindustrie, Global Advanced Manufacturing Institute in Karlsruhe Institute of Technology. [5] Evropska komisija (2011), Study on the Future Opportunities and Challenges of EU-China Trade and Investment Relations (Študija o prihodnjih priložnostih in izzivih v trgovinskih odnosih in naložbah med EU in Kitajsko). Study 1: Machinery (Študija 1: Stroji), str. 3. [6] Vir: manroland AG, tržna raziskava. [7] UL C 139, 14.6.2006, str. 1. [8] UL L 406, 30.12.2006, str. 1. [9] UL C […], […], str. […].